b'\n_START_ARTICLE_\nHannu Kuru\n_START_SECTION_\nSeuraura\n_START_PARAGRAPH_\nKuru on Turun Palloseuran oma kasvatti. H\xc3\xa4n oli kaudella 2008\xe2\x80\x932009 Tepsin C-nuorten paras pistemies sek\xc3\xa4 C-nuorten I-divisioonan karsinnoissa tehoilla 1+3=4 ett\xc3\xa4 C-nuorten II-divisioonan runkosarjassa tehoilla 20+20=40. Kauden 2009\xe2\x80\x932010 Kuru pelasi suurimmaksi osaksi TPS:n B-nuorissa, mutta h\xc3\xa4n vahvisti kev\xc3\xa4tkaudella my\xc3\xb6s joukkueen Suomenmestaruuden voittaneita B2-nuoria. Kev\xc3\xa4\xc3\xa4ll\xc3\xa4 2011 Kuru voitti B-nuorten SM-hopeaa._NEWLINE_Kaudella 2012\xe2\x80\x932013 Kuru debytoi TPS:n SM-liigajoukkueessa. H\xc3\xa4n pelasi harjoiskaudella yhden European Trophy -ottelun, mutta ensimm\xc3\xa4isen SM-liigaottelunsa Kuru pelasi 7. maaliskuuta 2013 H\xc3\xa4meenlinnan Pallokerhoa vastaan, jolloin h\xc3\xa4n sai j\xc3\xa4\xc3\xa4aikaa 12.17 minuuttia. Suurimman osan kaudestaan Kuru on pelannut kuitenkin TPS:n A-nuorissa. Kaudella 2013\xe2\x80\x932014 h\xc3\xa4n oli joukkueen kolmanneksi paras pistemies tehoilla 16+22=38. Kuru pelasi kauden aikana viisi SM-liigaottelua tehden yhden sy\xc3\xb6tt\xc3\xb6pisteen._NEWLINE_Kuru siirtyi kaudeksi 2014\xe2\x80\x932015 vuoden mittaisella sopimuksella Mestis-joukkue TuToon. H\xc3\xa4nen ensimm\xc3\xa4inen kokonainen kautensa miesten sarjoissa toi 51 runkosarjaottelussa tehot 9+15=24 sek\xc3\xa4 15 playoff-ottelussa yhden maalin. Kaudella 2015\xe2\x80\x932016 Kuru pelasi my\xc3\xb6s yhteens\xc3\xa4 kolme SM-liigaottelua; kaksi ottelua lainalla Tapparassa marraskuussa 2015 ja yksi ottelu lainalla Espoo Bluesissa helmikuussa 2016._NEWLINE_Kaudella 2016\xe2\x80\x932017 Kuru oli TuTon kolmanneksi paras maalintekij\xc3\xa4 14 osumallaan. Kaudeksi 2017\xe2\x80\x932018 h\xc3\xa4net nimettiin joukkueen kapteeniksi. Marraskuussa 2017 Kuru siirtyi alustavasti kahden ottelun lainasopimuksella kasvattajaseuransa TPS:n SM-liigajoukkueeseen paikkaamaan loukkaantumisia. Kolmen ottelun j\xc3\xa4lkeen h\xc3\xa4n teki joukkueen kanssa kev\xc3\xa4\xc3\xa4seen 2019 asti ulottuvan jatkosopimuksen. Kuru teki TPS:ss\xc3\xa4 kaikkiaan 28 runkosarja- ja kymmeness\xc3\xa4 playoff-ottelussa tehot 2+6=8. H\xc3\xa4n teki liigauransa avausmaalin 30. joulukuuta 2017 alivoimalla Vaasan Sportia vastaan. Kuru sai ottelussa my\xc3\xb6s sy\xc3\xb6tt\xc3\xb6pisteen Ilkka Pikkaraisen tekem\xc3\xa4\xc3\xa4n maaliin._NEWLINE_Kaudella 2018\xe2\x80\x932019 Kurun runkosarja p\xc3\xa4\xc3\xa4ttyi helmikuussa 2019 loukkaantumisten vuoksi. H\xc3\xa4n palasi TPS:n vahvuuteen yhteen puoliv\xc3\xa4lier\xc3\xa4otteluun. Joulukuussa 2018 Kuru teki joukkueen kanssa kaksivuotisen jatkosopimuksen.\n_START_SECTION_\nMaajoukkueura\n_START_PARAGRAPH_\nKuru on pelannut kolme nuorten maaottelua.'